Jennifer Garner

Dženifer Garner (, g. 1972 m. balandžio 17 d. Hiustonas, Teksasas) – amerikiečių aktorė ir filmų prodiuserė, už vaidmenį seriale „Alias“ apdovanota Auksiniu gaubliu. Po vedybų su aktoriumi Benu Afleku žinoma ir kaip Dženifer Ana Aflek ().

 Biografija 

 Kilmė ir mokslai 
Garner gimė Hiustone, Teksase, anglų kalbos mokytojos Patricijos Ann English ir chemiko Williamo Johno „Billo“ Garnerio šeimoje. Dėl tėvo darbo jie persikraustė į Prinstoną, vėliau – į Čarlstoną Vakarų Virdžinijoje, kur gyveno iki ji įstojo į koledžą. Dženifer turi 2 seseris: vyresnę Melissa Lynn Garner Wylie ir jaunesnę Susannah Kay Garner Carpenter. Ji prisimena buvusi griežtai auklėjama: iki sukako 16, negalėjo įsiverti auskarų, naudoti makiažo ir kiekvieną sekmadienį lankė bažnyčią, nors dėl to nejautė diskomforto ar prievartos.

Nuo 3 metų pradėjusi mokytis baleto, ji šoko ilgus metus, tačiau niekada nesvajojo tapti balerina, kaip ir aktore. 1990 m. Dženifer baigė George Washingtono vardo mokyklą Čarlstone ir įstojo į Denisono universitetą Granvilyje, Ohajuje, kuriame studijavo menus ir dramos mokslus. 1993 m. Konektikute Garner mokėsi Nacionaliniame teatro institute Eugene O‘Neill teatro centre.

 Karjeros pradžia 
1994 m. Garner debiutavo teatre, Šekspyro pjesėse „Venecijos pirklys“ ir „Vasarvidžio nakties sapnas“. Po metų ji persikėlė į Niujorką, kur už vaidmenį pjesėje „A Month in the Country“ gaudavo po 150 dolerių per savaitę. Tuo metu debiutavo ir televizijoje, filme „Zoya“ pagal Danielle Steel romaną. Vėliau sekė epizodiniai pasirodymai serialuose „Spin City“, „Law & Order“, „Significant Others“ ir „Time of Your Life“.

 Populiarumo augimas 
Kine Garner debiutavo epizodiniais vaidmenimis 1997 m. Kiek svarbesnis vaidmuo jai teko 2000 m. komedijoje „Biče, kur mano automobilis?“ kartu su Ashton Kutcher, o 2001 m. ji kartu su būsimuoju vyru Benu Afleku nusifilmavo didelio pasisekimo sulaukusiame kariniame epe „Perl Harboras“. Tais pačiais metais prodiuseris J.J. Abrahams pakvietė ją į naują kuriamą serialą „Alias“. Norėdama pasirengti vaidmeniui, ji ėmė treniruotis taekvondo, kad įgytų kovos įgūdžių, būtinų vaidmeniui. Nors aktorė ir abejojo savo galimybėmis, vėliau daugelį reikalingų triukų ji sugebėjo atlikti pati, o kai kuriems prireikė kaskadininkų (Shauna Duggins) pagalbos. Pirmąsias serialo dalis kiekvieną savaitę stebėjo daugiau kaip 10,2 milijono žiūrovų ir toks populiarumas pelnė jai „Auksinio gaublio“ apdovanojimą, o atlyginimas nuo 40 tūkstančių dolerių už seriją paskutiniuosiuose sezonuose pasiekė 150 tūkstančių. Šis vaidmuo ne tik pakėlė Dženifer vertę, bet ir pelnė jai ne vieną apdovanojimą ar nominaciją. Serialas buvo baigtas filmuoti 2006 m. vasarą, iš 22 paskutiniojo sezono serijų 17-oje Dženifer filmavosi būdama nėščia.

Jau pradėjus filmuoti „Alias“, 2002 m. ji sukūrė epizodinį vaidmenį Steven Spielberg juostoje „Catch Me if You Can“ po to, kai šis pamatė pirmąsias serialo dalis. Po metų pasirodęs veiksmo filmas „Daredevil“, kuriame ji vėl vaidino su Benu Afleku, visiškai pakeitė Dženifer gyvenimą: nors juosta sulaukė įvairių kritikų atsiliepimų, ji buvo populiari ir tapo tikru proveržiu jos karjeroje, be to, ji su Afleku tapo pora.

2004 m. Dženifer pirmą kartą kartą atliko pagrindinį vaidmenį – populiarumo sulaukusiame filme „13 Going on 30“, tačiau sekantis jos didelis filmas – „Elektra“ – buvo negailestingai kritikuojamas. Sekantys jos filmai „Catch and Release“ (2006 m.) ir „The Kingdom“ (2007 m.) buvo sėkmingesni, o režisieriaus Jasono Reitmano komiška drama „Juno“ netikėtai tapo didelės finansinės sėkmės sulaukusia juosta, o Dženifer vėl sulaukė kritikų liaupsių.

2007 m. ji debiutavo teatre, Brodvėjaus spektaklyje „Cyrano de Bergerac“, o 2009 m. kartu su Matthew McConaughey vaidino romantiškoje komedijoje „Ghosts of Girlfriends Past“. 2010 m. kartu su kitomis Holivudo žvaigždėmis Julia Roberts, Jessica Alba, Jessica Biel ir Anne Hathaway pasirodė komedijoje „Valentine‘s Day“.

2011 m. pasirodė sėkmės nesulaukusi juosta „Arthur“, 2012 m. – „Butter“, o 2013 m. – dar vienas bendras darbas su McConaughey „Dallas Buyers Club“. Tais pačiais metai ji kartu su Al Pacino, Annette Bening ir Michael Caine nusifilmavo juostoje „Imagine“.

 Kita veikla 

2005 m. Dženifer įkūrė prodiuserių kompaniją „Vandalia Films“. Pirmasis jos prodiusuotas darbas buvo 2012 m. pasirodžiusi juosta „Butter“.

2007 m. ji tapo odos apsaugos priemonių „Neutrogena“ reklaminiu veidu, o nuo 2013 m. – ir kompanijos „Max Mara“. Be to, ji kampanijos „Save the Children“, besirūpinančios vaikų išsilavinimu, aktyvistė.

 Asmeninis gyvenimas 
1998 m., kuriant filmą „Felicity“, Dženifer susipažino ir ėmė susitikinėti su kolega Scott Foley. 2000 m. jiedu susituokė, tačiau jau 2003 m. pradėjo gyventi atskirai ir po metų oficialiai išsiskyrė.

2003–04 m. ji susitikinėjo su Michaeliu Vartanu, su kuriuo kartu vaidino seriale „Alias“.Jennifer Garner Biography at IMDb.com

2004 m., besifilmuodama juostoje „Daredevil“, Dženifer pradėjo susitikinėti su kolega Benu Afleku. Šis pasipiršo per jos 33-ąjį gimtadienį ir jiedu susituokė 2005 m. liepos 29 d. Po 5 mėnesių jiems gimė duktė Violet Anne Affleck. 2009 m. jie susilaukė antros dukters Seraphinos Rose Elizabeth Affleck, o 2012 m. – sūnaus Samuelio Garner Affleck.

2002 m. Dženifer buvo užpulta įkyraus gerbėjo. Šis vėliau buvo suimtas ir 2010 m. teismas apribojo jo teisę artintis prie Aflekų šeimos.

 Filmografija 
 right |thumb|

 Metai Pavadinimas Lietuviškas pavadinimas Vaidmuo Pastabos 1997 In Harm’s Way Kelly 1997 Deconstructing Harry Išnarstytas Haris moteris 1997 Washington Square Vašingtono aikštė Marian Almond 1997 Mr. Magoo Ponas Magu Stacey Sampanahodrita 1998 1999 1999 Annabell 1999 Aftershock: Earthquake in New York Žemės drebėjimas Niujorke Diane Agostini 2000 Dude, Where’s My Car? Biče, kur mano automobilis? Wanda 2001 Stealing Time Vagiant laiką Kiley Bradshaw 2001 Pearl Harbor Perl Harboras seselė Sandra 2002 Catch Me If You Can Pagauk, jei gali Cheryl Ann 2003 Daredevil Elektra Natchios 2004 13 Going on 30 Jenna Rink 2005 Elektra Elektra Elektra 2006 Catch and Release Gray 2007 The Kingdom Karalystė Janet Mayes 2007 Juno Vanessa Loring 2009 Ghosts of Girlfriends Past Jenny Perotti 2009 The Invention of Lying Anna 2010 Valentine’s Day Valentino diena Julia Fitzpatrick 2011 Arthur Arturas Susan Johnson 2012 Butter Sviestas Laura Pickler taip pat prodiuserė 2012 The Odd Life of Timothy Green Cindy Green 2013 Dallas Buyers Club Dr. Eve Saks 2014 Draft Day Ali 2014 Men, Women & Children Vyrai, moterys ir vaikai Patricia Beltmeyer 2014 Alexander and the Terrible, Horrible, No Good, Very Bad Day Kelly 2015 Danny Collins Danny Collins Samantha Donnelly

 Apdovanojimai 

 Auksinis gaublys 
MetaiApdovanojimų kategorijaFilmas arba serialasRezultatas 2002Geriausia TV serialo aktorė „Alias“  2003  2004  2005 

 Emmy 
MetaiApdovanojimų kategorijaFilmas arba serialasRezultatas 2002Geriausia TV serialo aktorė „Alias“  2003  2004  2005 

 Saturno apdovanojimas 
MetaiApdovanojimų kategorijaFilmas arba serialasRezultatas 2003Geriausia TV serialo aktorė „Alias“  2004  2005  2006 

 Satelito apdovanojimas 
MetaiApdovanojimų kategorijaFilmas arba serialasRezultatas 2003Geriausia TV serialo aktorė „Alias“  2004  2005 

 MTV kino apdovanojimai 
MetaiApdovanojimų kategorijaFilmas arba serialasRezultatas 2003Proveržio vaidmuo „Daredevil“  Geriausias bučinys  2005 Geriausias muzikinis pasirodymas „13 Going on 30“  Geriausias bučinys „Elektra“ 

 Ekrano aktorių gildijos apdovanojimai 
MetaiApdovanojimų kategorijaFilmas arba serialasRezultatas 2004Geriausia TV serialo aktorė „Alias“  2005  2014 Geriausias aktorių ansamblis „Dallas Buyers Club“ 

 Kiti apdovanojimai 
 Žurnalo „People“ „Breakthrough Stars of 2001“ sąrašas
 „People“ „50 Most Beautiful People“ sąrašas 2002 m.
 Žurnalo „Maxim“ „Sexiest Woman of 2001“ 1 vieta
 „Maxim“ „Hot 100 of 2002“ 1 vieta
 „Maxim“ „Hot 100 of 2005“ 3 vieta
 „Maxim“ „Hot 100 of 2007“ 35 vieta
 „Maxim“ „Hot 100 of 2008“ 44 vieta
 Žurnalo „FHM“ „100 Sexiest Women in the World 2005“ 2 vieta
 „FHM“ „100 Sexiest Women in the World 2006“ 12 vieta
 Žurnalo „Stuff“ „102 Sexiest Women in the World“ 14 vieta (2002 m.)
 Žurnalo „Wizard“ „Sexiest Women on TV“ 20 vieta (2008 m.)

 Šaltiniai 

 Nuorodos 

 IMDb profilis

Kategorija:JAV aktoriai